Skoleelever dyster landet over om at producere den mest effektive vampyrfilm, der advarer mod at gå i solarier. Filmen er en del af Kræftens Bekæmpelse og TrygFondens Solkampagne, der sammen med med Lommefilm Aps vil få unge til at lade være med at gå i solarie. Mellervangskolen i Aalborg Øst åbnede som den første skole i landet en af de i alt 20 workshops, hvor eleverne på en enkelt dag skal lave filmen. Filmene laves som lommefilm, dvs. kortfilm der er produceret på de unges egne mobiltelefoner. Vinderfilmen bliver vist i landets biografer som forfilm til den populære vampyrfilm 'Twilight' til november.

Referat:
Lav en vampyrfilm, der kan få andre unge til at lade være med at gå i solarier. Den opgave har de givet sig i kast med i 7. klasse på Mellervangskolen i Aalborg Øst.